સાતમા મહિને રાધાભાભીનું રૂપ નિખર્યું હતું. પૂનમના ચંદ્ર જેવું તેનું મુખ જોઈ પડોશના લોકો કહેતા કે “તારે ખોળે ‘કાનુડો’ રમવાનો છે.” મજાકમાં રમેશભાઈ કહેતા, ‘તારા દિયરના ઘેર કાનુડલ રમતો જોઈને ઈર્ષ્યા કરતી નહિ હોં?’ બધાં રાધાની માવજતમાં રહેતાં. જાણે રાધાની આસપાસ આખું ઘર ફરતું હતું. ગાયત્રીનું સર્વસ્વ રાધાના પેટમાં ધરબાઈને પડ્યું હતું. દસ-દસ વરહના વિરહ દરમ્યાન કેટ-કેટલા સંવાદોના ભણકારા તેને વાગ્યા કરતા.